**Αθήνα:** 15.11.2019

**Αρ. Πρωτ.:** 1610

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ο Ι. Βαρδακαστάνης με την ΕΟΚΕ στην Κύπρο**

Με αποστολή της ΕΟΚΕ ( Ευρωπαϊκή Οικονομική και Κοινωνική Επιτροπή, το συμβουλευτικό όργανο της Ευρωπαϊκής Επιτροπής), ο πρόεδρος της ΕΣΑμεΑ Ιωάννης Βαρδακαστάνης θα επισκεφτεί την Κύπρο, με την ιδιότητά του ως αντιπρόεδρος της Ομάδας 3 της ΕΟΚΕ (Diversity Group) της ΕΟΚΕ, στις 18 και 19 Νοεμβρίου. Η αποστολή έχει στόχο να εξετάσει καλές πρακτικές για την ενσωμάτωση των ατόμων με αναπηρία στην εργασία. Εκτός του κ. Βαρδακαστάνη συμμετέχουν επίσης οι κ.κ. Marie Zvolska και Christophe Lefevre.

Θα πραγματοποιήσει πολλές συναντήσεις και συσκέψεις, με κύρια τη συμμετοχή της αποστολής σε συνεδρίαση με τα μέλη των Κοινοβουλευτικών Επιτροπών Εργασίας, Κοινωνικής Πρόνοιας και Κοινωνικών Ασφαλίσεων και των Ανθρωπίνων Δικαιωμάτων και των Ίσων Ευκαιριών της Βουλής των Αντιπροσώπων. Οι εκπρόσωποι της ΕΟΚΕ θα συναντηθούν επίσης με την υπουργό Εργασίας, Πρόνοιας και Κοινωνικών Ασφαλίσεων της Κύπρου Ζέτα Αιμιλιανίδου, καθώς και με εκπροσώπους εργατικών ομοσπονδιών και εργοδοτικών οργανώσεων.

Τέλος θα πραγματοποιηθεί συνάντηση με το ΔΣ της ΚΥΣΟΑ (Κυπριακή Συνομοσπονδία Οργανώσεων Αναπήρων).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |